
Tibi,  prime  et  veneratissime  Preceptor,  hanc  Dis¬ 
sertationem  inauguralem  inscribo ;  testimonium  sci¬ 
licet  pertenue  quam  profunde  Solertiam  tuam  Me¬ 
dicam  aestimem  ;  quam  grata  memoria  Praecepta  et 
Consilia  tua  per  totum  Tyrocinium  milii  cumulata 
recolam  et  condam.  Merita  hujus  opusculi,  si  qua 
sint,  ardori  quocum  me  erudire  laborasti,  praesertim 
sunt  ascribenda :  Errores  vero  defectui  illius  cogni¬ 
tionis,  et  experientiae  quas  studia  longa  et  protracta 
sola  conferre  possunt. 

Piget  quoque  haud  mediocriter  immensae  distan¬ 
tiae  qua  separamur ;  de  materia  enim  quam  trac¬ 
tandam  selegi,  deque  conclusionibus  quas  deduxi, 
paucos  utique  fautores  adhuc  jactantibus,  te  prorsus 
consulere  nequivi.  Poteras  et  audita  nostra  senten¬ 
tia,  contrariam  fovisse,  nec  tanto  veritatis  amori  id 
gravarer :  sed  te  Dilecte  Praeceptor,  aequo  animo 
tentamen  nostrum  ad  obscuram'  sed  utilissimam  Phy¬ 
siologiae  partem  elucidandam  accipere,  et  precor  et 
spero. — Vaee. 


.< : .  .  ■ 


/  i:  J  ' 


kUJ . H  >3  i  /  -  *  t 

.  . 


id 


... 

■ )  . 


:  , 


mrt  ■  iwa  ia 

. 


;  ,  •  *  .  '  V.  >i*  ! 


;  •<  .  • 


'l/l 


• ....  .  viumffp  .'j,  i'Hj 

"■  hilk  :.  ,r  i  i _ .  : .  ' 

•  >  h 

•  > 

.  ,.  ■?  ••  ..‘-i.  '  ' 


DISSERTATIO  MEDICA 


INUAGURALIS, 


DE 

VASIS 

ABSORPTIONI  SERVIENTIBUS. 


Ajbsorptio  tam  inanimatis  quam  animatis  cor¬ 
poribus  communis  est. 

Prior  a  lege  generali  philosophis  naturalis,  at¬ 
tractione  dicta,  pendet. 

Posterior  viva  tantum  et  organisata  materia 
efficitur,  et  priore  omnino  distincta  est.  Intima 
utriusque  natura  nobis  pariter  ignota  est,  cum 

rerum  causas  ex  earum  effectibus  tantunl  cogno¬ 
vimus. 

Absorptio  materias  organisatas  vivae  nobis  hic 
Consideranda  venit,  atque  vasa  huic  muneri  prae¬ 
posita  hic  scrutari  destinavimus. 

Absorptio  vitalis,  ea  est  functio,  quam  vaso¬ 
rum  systema  quoddam,  viribus  idoneis  instruc¬ 
tum,  peragit ;  quo  operante,  res  et  internae  et 
externae  in  massam  humorum  circulantem  vehun¬ 
tur.  Vasa  absorbentia  seligendi  vim  quamdam 
possidere  apparent,  cujus  rei  exempla  plurima 
existunt,  ea  tamen  vis  seligendi  haudquaquam 
adea  generalis  est,  ut  multi  crediderunt,  haud 
enim  salubria  solum  aut  necessaria,  sed  contagi¬ 
osa,  noxia  et  venenata  in  corpus  vivum  resorben¬ 
tur.  Physiologi  saeculi  decimi  octavi  celeber¬ 
rimi,  longam  et  arduam  disceptationem  inierunt, 
an  vasa  propria,  an  venae  communes  absorptionem 
efficerent.  Ad  medium  usque  saeculum  decimi 
octavi,  vence  absorbere  credebantur,  donec  Cla¬ 
rissimi  Jo  an  nes  Hunter,  Monroius,  (secundus) 
Hewsqn,  Cruickshank  et  alii,  eam  opinionem 
everterunt.  Ingenium  splendidissimum  Hun- 
teri  opinoiies  suas  absorptionis  lymphaticae  tam 

in  Britania  tam  in  toto  orbe  medico  brevi  propaga¬ 
vit;  et  nisi  nuper  quidem  a  Magendie  et  Flan- 
drin,  nondum  contradictae  sunt.  Utriusque  par¬ 
tis  argumenta,  sub  duo  capita,  comprehendi  pos¬ 
sunt,  scilicet : 

I.  Venarum  et  lymphaticorum,  ex  structura  et 
distributione. 

II.  Ex  experimentis  directis,  observationibus¬ 
que  physiologicis  et  pathologicis. 

Hanc  rationem  in  paginis  hisce  sequi  destinavi. 
Argumenta  anatomica  praecipua  ex  origine 
lymphaticorum  venarumque  deducuntur.  Quo¬ 
niam  nunc  et  olim  de  vasis  vere  absorbentibus 
vehementer  disputatum  est,  primam  divisionem, 
dabo,  argumenta  utrinque  de  lymphaticis,  sisten¬ 
tem  :  secundam,  similiter  de  venis  agentem,  tra¬ 
dere  destinavi. 

CAPUT  PRIMUM. 

i 


De  absorptione  lymphaticorum  originibusque . 

■ 

Nemo  anatomicorum  ramos  lymphaticorum 
primos  unquam  vidit,  sive  per  ora  quaedam  in 
membranas,  et  interstitia  corporis  terminatos,  sive 
arteriis  capillaribus  continuatos. 

Sententiam,  igitur  suam,  de  hqrum  vasculo¬ 
rum  origine,  liquoribus  in  venas,  artereasque 
conjectis,  et  contemplatione  generali  corporis 
humani  praecipue  deduxerunt. 

Ante  clarissimos  Hunter  et  Monro  secun¬ 
dum,  venae,  pro  organis  absorptionis,  habebantur 
per  totum  corpus,  praeter  membranam  mucosam 
intestinis  minoribus  obductam ;  ubi  munus  cum 
lacteis  digerendi  commune  obire  credebantur. 
Praecipua  argumenta,  quibus,  lymphatica  ab¬ 
sorptione  privare  conati  sunt,  physiologi  seculo- 
rum  decimi  septimi,  et  decimi  octavi,  (inter  quos, 
Glisson,  Nuck,  Cowper,  Boerhaave,  Haller 
et  Meckel,  clarissimi  fuerunt)  deducebantur 

lymphaticorum  injectionibus  ex  arteriis  et  venis. 
Hinc  physiologi  supra  dicti  omnes,  vasa  lympha¬ 
tica  variis  liquoribus  impleverunt  ex  arteriis,  ex 
venis,  et  ductibus  excernentibus :  ideoque  lym¬ 
phatica  putarunt  meras  arteriarum  esse  continua¬ 
tiones  :  quae  quidem  arteriae  venis  et  ductibus 
excernentibus  continuatae  sunt,  hinc  ex  his  vasa 
lymphatica  implentur.  Lympha  ab  arteriis  se¬ 
cerni  putatur,  haudquaquam  materia  de  corporis 
cavis  resorpta.  Absorptionis  per  lymphatica  fau¬ 
tores,  hanc  lymphaticorum  repletionem  per  flui¬ 
dum  in  telam  cellulosam,  vasis  ruptis,  effusum, 
indeque  per  lymphaticorum  orificia,  aut  etiam 
rupturas  receptum,  aut  demum  ut  Mascagni  per 
transudationem  trans  arteriarum  simii  et  lympha¬ 
ticorum  tunicas  fleri  supposuerunt.  Quod  in 
plerisque  exemplis,  et  in  eodem  ipse  tempore, 
quo  lymphatica  implentur,  fluidum  injectum 
extra  vasa  prorumpat,  nemo  negat ;  quod  autem 
lymphaticorum  repletio  de  hac  re  pendeat,  mini¬ 
me  sequitur.  Manifestum  quidem  est,  fluidum 
injectum  per  exhalantia  (quod  rem  feliciter  ges¬ 
tam  notat)  evadere  posse,  ideoque  lymphatica 
ibi  loci  accuratius  impleantur.  Si  ruptura  sit, 

lymphatica  inde  impleta  esse  haud  evincit,  quum 

i 

liquor  et  per  rupturas  et  per  commeatus  naturales 
transire  potest.  Quibus  exemplis  Clarissimus 
Monro  secundus  auctor  est ;  se,  liquorem,  pluri¬ 
fariam  extra  vasa  proruptum  minoresque  lympha¬ 
ticorum  ramos  non  repletos,  invenisse ;  hinc 
magnos  per  rupturam  solum  distentos  arguit, 
Lymphatica  in  toto  cursu  ramos  minores  humo¬ 
rem  suum  tribuentes  recipiunt :  adeoque  rami 
truncis  connexi,  hos  ubique  fluidis,  quae  ab  ar¬ 
teriis  recipiunt  implere  probe  valebunt.  Illa  ar¬ 
gumenta  igitur  minime  satisfaciunt,  reputanti 
praesertim  quam  crebro  liquor,  ex  arteriis  cordis 
coronariis  in  lymphatica  transeat,  nec  ullo,  rup¬ 
turae,  effusionis,  aut  transudationis,  indicio  ma¬ 
nifesto  :  quodque  rami  minores  aeque  ac  majores 
pleni  existant. 

Si  liquor  in  telam  cellulosam  magna  cum  vio¬ 
lentia  injiciatur,  cellulas  utique  rumpentur,  sed 
lymphatica  plerumque  vacua  restabunt,  quod 
fieri  nequiret,  si  extravasatio  aut  ruptura  vasorum, 
lymphatica  replere  possent.  Ingeniosissimus 
Meckel,  post  accuratam  explorationem  narrat,  sq 
saepe  quidem  lymphatica,  ex  mammae  ductibus. 


ABSORPTIONI  SERVIENTIBUS. 


Vesicularum  seminalium  ex  vasis  deferentibus,  im¬ 
plevisse,  sed  nunquam  ab  effusione  pendere,  in¬ 
venisse.  Contra  objecta  supra  dicta,  Cruik- 
shank  dicit,  quod  in  iis  exemplis,  ubi  nec  effusio 
nec  ruptura  factas  sint,  liquores  ex  arteriis  in  ab¬ 
sorbentium  membranae  internae  arteriarum  ora 
transeant.  Haec  opirlio  lymphatica  absorbere  as¬ 
sumit  atque  arteriarum  superficie  interna  id  effi¬ 
cere,  quarum  rerum  neutram  admittere  possumus. 
Vieussens,  Haller  et  Bichat  a  superficie  inter¬ 
na  venarum  arteriarumque  nullam  fieri  absorp¬ 
tionem  jam  diu  edocuerunt.  Bichat  experi¬ 
mentis  his  hoc  demonstravit,  arteriae  carotidis,* 
venaeque  jugularis  animalium  vivorum,  portio  a 
residuo  vase  per  ligaturam  seclusa  est,  fluida 
varia  huic  portioni  separatae,  infusa  sunt,  at  nul¬ 
la  absorptio  sequebatur.  Ego  rei  difficultatem 
perspiciens  eadem  experimenta  iteravi,  et  eodem 
eventu,  duo,  quae,  sequuntur,  in  hoc  urbe  cum 
plurimis  aliis  coram  amicis  quibusdam,  institui, 

Exp.  I.  (canis)  Arteria  carotis  detecta  est  an¬ 
terius  ad  duos  pollices ;  ambitu  vasis  residuo  po¬ 
steriore  in  statu  naturali  relicto.  Pollices  duo 

denudati  ligaturis  a  cetera  arteria  separantur,  at¬ 
que  sanguine  pungendo  emisso,  lacte  spatium 
impletur,  atque  tertia  ligatura  infra  punctionem 
adhibita,  post  horas  duos  partes,  arteria  pariter 
turgida  ae  in  experimenti  initio  fuisset. 

Exp.  II.  Primum  repetebatur,  nisi  quod 
acidi  Prussici,  in  portionem  separatam  infudimus. 
Post  sex  horas  animal  ne  minimum  quidem  affec¬ 
tum  fuisset,  etiamsi  aliud  post  secundam  horam 
subiisset  experimentum  :  atque  demum  medullae 
sectione  necare  opus  fuit.  Arteria  haud  aliter 
quam  proxime  post  injectionem  mutata  videba¬ 
tur. 

Experimentum  hoc  satis  demonstrat,  nec  ab¬ 
sorptionem  nec  ora  absorbentia  in  vasorum  super¬ 
ficie  interna  existefe,  ideoque  lymphaticorum 
repletio  inde,  non  ad  illam  causam  referri  potest. 
Mihi  igitur  manifestum  apparet,  lymphatica  ex 
arteriis  continuari,  quod  observationibus  inse- 
quentibus  physiologicis  probatum  iri  suspicor. 
Quae,  autem  de  hac  continuitate  lymphaticorum 
diximus,  ea  haudquaquam,  ne  oscula  ubique  ab¬ 
sorbentia  habeant,  impediunt.  Structura  valvu- 

losa  lymphaticorum  in  mammalibus,  volantibus, 
reptantibus,  rem  in  his  per  liquores  infusos  cer¬ 
tiorem  reddi  denegat.  Raiae  quidem,  clarissimus 
Monro  secundus,  postquam  lymphatica  valvis 
carere  reperisset  ;  eadem  de  truncis  implevit, 
ita  quidem,  ut  fluida  ex  osculis  suis  in  mem¬ 
branas  exudarent.  Hinc  anatomia  comparativa 
lymphaticorum  oscula  absorbentia  indicare  ap¬ 
pareret.  Huic  vero  conclusioni  multa  et  valida 
objicienda  sunt : 

1°.  Structura  vasorum  adeo  diversa,  ab  iis  in 
classibus  prioribus  regni  animalis  (plures  bestias 
aquaticas  habentibus)  functionem  a  lymphaticis 

i 

aliorum  animalium  penitus  diversam  manifeste 

innuit. 

~  .  Jk  .  j  J  -  Vi  i  ?  '  •  '>■"&  ■ 

II0.  Quoniam  evidenter  venae,  arteriae  et 
lymphatica  mutuo  communicent ;  facile  conci¬ 
pere  possumus,  quomodo  liquor  in  lymphatica 
projectus,  per  oscula  vere  organisata,  non  autem 
absorbentia  oscula,  effundatur,  potius  quam  per 
orificia  aut  venosa,  aut  lymphatica,  aut  exha¬ 
lantia. 

Illo.  Liquores,  in  venas  conjecti  similiter  pet 
omnes  membranas  diffundi  reperiuntur,  quod 
tamen  Hunter,  Cruikshanks,  Mascagni,  Hew~ 
Son,  aliique  merae  transudationi  tribuerunt. 
Quocirca  hoc  de  raiae  lymphaticis  nihil  probat, 
quod  venas  aliorum  animalium  non  probaret  de 
venis.  Omni  procul  dubio  transudatio  occurrit 
in  materia  mortua  organisata,  sed  tunc  proces¬ 
sus  lentus  est,  nec  omnino  fluidorum  in  venas  aut 
arterias,  aut  lymphatica  injectorum  transitui 
similis. 

Absorptionislymphaticae  fautores, plurima  tam 
physiologica,  quam  pathologica  pro  sententia 

sua  protulerunt.  Horum  praecipua  sunt : 

\ 

I.  Structura,  vasorum  lacteorum  et  lympha¬ 
ticorum,  similitudo,  atque  conjunctio  utriusque 
generis  in  eodem  trunco. 

II.  Glandium  lymphaticarum,  tumor  ex  ul¬ 
ceribus  virulentis  et  contagiosis  in  vicino  collo¬ 
catis.  Primum  argumentum  in  vera  solum  est, 
quod  bono  fundamine  niti  apparet :  ideoque  ei 
magis  specialiter  animum  attendam.  Dubitari 

nequit,  quin  perfecta  existat  analogia  inter 

lymphatica,  lacteaque,  utrum  ad  structuram 

/ 

aut  distributionem  spectas.  Hinc  Clarissimus 
Hunter,  ingeniose  nec  absurde  functionibus  ea 
iisdem  fungi  conclusit. 

Experimenta  Professoris  Hupytren  et  Flan- 
drin,  lactea  certe  chylum  absorbere,  ni  fallor, 
demonstrant ;  dum  alia  experimenta  ejusdem 
Flandrin  et  Magendie,  haud  minus  clare  pro¬ 
bant,  eadem  lactea  non  sola  esse  ex  intestinis 
absorbentia.  Illa  igitur  experimenta,  utpote 
quae  absorptionem  venosam  quodammodo  re- 
spiceant,  in  secunda  nostra  divisione  simul  cum 
nonnullis  a  nobismet  in  hac  urbe  institutis  re¬ 
tractari  destinavi. 

Si  lymphatica  omnium  partium  corporis  ab¬ 
sorbeant,  contenta  ab  iis  haud  minus  varia  quam 
solida  et  fluida  diversarum  partium  unde  deri¬ 
vantur,  reperiri  debent.  Sed  lympha  quibus¬ 
cunque  partibus  vasisque  eximatur,  ubique  sui 
fere  similis  est.  Huic  respondit  Humas,  lym¬ 
phatica  facultate  frui,  qua  ista  tantum  elementa 
resorbent  lymphae  necessaria  formandae.  Hoc 
nullo  bono  nititur  fundamine  ;  praeterea  ostem 

dendam  est  quid  de  elementis  superfluis  fiat, 
aut  unde  elementa  deficientia  suppeditentur  j 
nam  varia  fluida  et  solida  non  elementa 
eadem,  aut  in  eadem  ratione  habent,  ideo- 
que  non  omnia  materiam  ad  lympham  gignen¬ 
dum  asque  praebere  valent.  Lympha  nulli  cor¬ 
poris  humani  fluido  consimilis  est ;  a  sero  omni¬ 
no  discrepat,  ut  Cruickshank  experimento  re- 
perit,  Mascagni  nos  docet,  quod  in  omni  effu¬ 
sionis  sanguinis  exemplo,  lymphatica  partis  af¬ 
fectae  rubescant ;  absorpto  scilicet  ejus  sanguine. 

i 

Colori  lymphae  parum  fidendum  esse  puto,  quo¬ 
niam  creberrime  rubescat  in  iis  exemplis  quibus 
nulla  etiam  minima  sanguinis  effusio  sit.  Non¬ 
nulla  vidi  exempla  quibus  effusio  sanguinis  hu¬ 
jusmodi  non  mediocris  fuit,  sed  nunquam  lym¬ 
phatica  in  talibus  aspectum  mutari  vidi.  Com¬ 
municatio  directa  inter  arterias  et  lymphatica, 
casus  illos  omnes,  quibus  bilis,  sanguis  aliusve 
quivis  humor  lympha  discrepans  in  lymphaticis 
reperiatur,  manifeste  explanabit.  Ipsa  lactea, 
inter  abstinentiam  lympham  solam  continent, 
quamvis  nulla  usquam  in  canali  intestinali  de¬ 
tecta  fuerit  j  omnino  lymphaticis  similia  sunt, 

tam  structura  quam  functione,  nisi  quod  chylum 
resorbeant.  Bubones  ab  ulceribus  syphiliticis, 
glandium  axillarium,  e  mamma  scirrhosa  affecta 
tumores,  brachii  inoculatio  ex  viro  variolae  aut 
vacciniae,  omnia  eorum  lymphaticorum  per 
partem  transeuntium  resorptioni  tributa  fue¬ 
runt.  Glandulae  lymphaticae  ex  causis  levis¬ 
simis  turgent,  atque  saepe,  ubi  nulla  omnino 
materia  absorpta  fuerit,  veluti  in  paronychia, 
digitorum  contusione  aut  laceratione.  In  omni¬ 
bus  sympathetice  tantummodo  afficiuntur,  ut 
etiam  in  exemplis  cancri,  inoculationis,  et  ul¬ 
cusculi  venerei,  fieri  possit.  Notandum  est 
quod  post  inoculationem,  glandium  tumores 
raro  ante  febrem  eruptionis  se  ostendant ;  hoc 
est,  quum  virus  jam  absorptum  fuerit,  et  per  ali¬ 
quot  dies  in  corpore  remanserit.  Venae  mam¬ 
mae  cancrosae  vehementer  tument,  et  nihil  im¬ 
pedit  quin  lymphatica  similiter  afficiantur,  quo- 
tamen  facto  glandes  manifeste  irritabunt,  etiamsi 
nulla  sympathia  inter  ipsa  et  mammam  irrita¬ 
tam  existeret :  novimus  quoque  quod  affectus 
cancrosi  prae  omnibus  aliis  partibus  glandes  pe¬ 
tant.  Bubones  venerei,  frequenter  indicia  sunt 

secundaria,  neque  exulceratione,  nec  alio  quovis 
signo  stipati.  Glandula  ergo  virus  attrahit,  at¬ 
que  hoc  illam  ex  universo  corpore  selegit. 
Contra  exulceratio  sine  bubone  saepe  existit. 
Ex  bubone  ulcereque  simul  praesentibus,  prior 
fere  aliquot  dies  post  infectionem  apparet :  quod 
eum  aut  ulceris,  aut  virus  absorpti  atque  in  cor¬ 
pus  transvecti  effectum  esse  innuit,  viro  scilicet 
humoribus  separato,  inque  glandes  deposito. 

Argumenta  nunc  omnia  dedi  praecipua,  ad 
lymphaticorum  vim  absorbentem  spectantia  : 
experimentis  clarissimi  Hunter,  ad  venarum 
absorptionem  reservatis,  quoniam  hanc  ut  ever¬ 
terent,  ea  tentamina  instituit.  Factis,  argu¬ 
mentis,  opinionibus,  de  lymphaticorum  absorp¬ 
tione,  omnibus  rite  perpensis,  hodiernam  theori¬ 
am  firmam  esse  minime  putem  :  haud  autem 
ullo  directo  experimento  falsa  esse  evicta  est, 
quamquam  indirecto  perplurima  ei  infesta,  ve¬ 
narum  absorptioni  faventissima,  instituta  sunt. 
Lymphaticorum  usus  nequaquam  evidens  est  j 
atque  diu  multumque  frustra  laboratum  erit, 
priusquam  eorum  functiones  rite  pernoscen¬ 
tur. 

CAPUT  SECUNDUM. 

De  Venarum  origine  et  Absorptione. 

Ven  je,  ut  omnes  confitentur  arteriis  continua? 
sunt,  a  quibus  sanguinem  suum  recipiunt;  sed 
praecipua  et  numerosissima  physiologorum  secta, 
non  iis  orificia  ad  res  inde  superantes  resorbendas, 
partesque  renovandas,  per  omnes  membranas,  in¬ 
terstitia,  textusque  corporis  humani  imputant. 
Qui  absorptionem  sustinent  venosam,  venas  so¬ 
las  oscula  absorbentia  habere  autumant ;  atque 
haec  per  omnes  existere  partes,  intestinis,  qui¬ 
bus  cum  lymphaticis  conjunguntur,  exceptis. 
Hi  (inter  quos  Boerhaave,  HallePv,  MeckeL  et 
alii)  venis  ex  truncis  impletis,  orificia  in  mem¬ 
branam  serosam  et  mucosam  patescere,  e  quibus, 
liquor  immissus  per  totam  superficiem  aequali¬ 
ter  dissipatur,  repererunt,  ideoque  venas  ab¬ 
sorbere  putarunt.  Hujus  opinionis  adversarii 
(Hunter,  Monro,  Hewson,  Cruickshank  et 
Mascagni)  easdem  infusiones  fecerunt,  sed  ma- 

teriam  effussam  transudasse  dixerunt  :  quie 
transudatio,  inquit  Hunter,  in  vivo  animali 
non  fit.  Idem  venas  mesentericas  vivorum  ani¬ 
malium  saepenumero  implevit,  nec  nisi  unico 
exemplo,  cum  effusione  sequente.  Venae  autem 
animalis  vivi  sanguinem  a  sitperficie  corporis 
ad  centrum  perpetuo  impellunt,  qui  motus 
necessario  liquori  injecto  obstabunt,  dum  in 
mortuo  nil  tale  se  artifici  opponet.  Ut  supra 
diximus,  effusio  nimis  celer  est,  ut  traii sudationi 
debeatur.  Sed  in  venas  liquoris  immissi  pars 
per  oscula  exhalantia  posset  evadere,  idcirco* 
pro  absorptioni  venarum  nihil  exinde  certi  de¬ 
ducere  possumus. 

Clarissimus  Hunter,  plurima  et  ingeniosa 
instituit  experimenta,  has  per  venas  injectiones, 
nihil  pro  earum  absorptione  facere,  probantia. 

t 

Haec  experimenta  varia  fuerunt,  atque  in  omni 
respectu  necessario,  congruentia,  ut  venae  ne 
absorbeant,  sed  lymphatica # sola  illius  muneris 
esse  instrumenta.  Omnia  Joannis  Hunter  ex¬ 
perimenta  super  intestina  facta  sunt,  quorum 
lactea,  omnes  chylifera  esse  admittunt,  ideoque 
his  tantummodo  lymphaticis  congruere  possunt, 

sed  venas  quoque  intestinorum  non  absorbere 
simul  docuerunt,  atque  sic  argumentum  affir¬ 
mans  lymphaticis,  negans  venis,  praestare  cre¬ 
debantur.  Si  in  his  illustrissimi  viri  experi¬ 
mentis  et  ratiociniis  fidere  possem,  lymphati¬ 
cam  absorptionem  non  amplius  suspicarer,  sed 
cum  vehementer  dubitem,  errorem  aliquem  aut 
fallaciam  Hunter  hic  latuisse  ut  putem,  cogor. 
Quousque  mihi  hanc  notionem  fovere  liceat,  a 
plurimis  factis  et  experimentis,  vix  aut  ne  vix 
quidem  ambiguis  cito  patebit.  A  suis  utique  ex¬ 
perimentis  non  venarum  mesentericarum  ab¬ 
sorptionem  negasse  debuerat,  quoniam  nullas 
iisdem  res  submisit  detectionis  in  sanguine  capa¬ 
ces.  Primum  experirnenium  in  animali  V.  per 
moschum  aqua  solutum  spem  fefellet,  quia  ni¬ 
mium  diluisset  ;  utpote  cum  meis  experimentis 
odor  in  sanguine  venoso,  nec  alias  usquam 
detegebatur.  Ratio  qua  Hunter  experimenta 
memoriae  tradidit,  adeo  perspicua  et  indubia  est, 
ut  contrariis  tantum  experimentis  everti  pos¬ 
sunt.  Id  fecerunt  clarissimi  Magendie  et 
Flandrin,  in  plurimis  nec  dubiis  experimentis. 
Professor  Flandrin  sanguinem  equi  gramen 

paucas  ante  horas  pasti,  saporem  herbaceum 
praestare  reperit.  Equo  libram  assasfoetidae  di¬ 
midiam  praestitit,  et  ordorem  ejus  fortem  in  san¬ 
guine  mesenterii  venoso,  nec  alibi  reperiebat, 

/ 

sanguine  scilicet  arterioso,  lymphaque,  odore 
omni  carentibus. 

Ex  numerosis  Magenbie  experimentis  haec 
seligenda  curavi : 

I.  (canis )  Intestini,  portio  a  caetero  canali 
separata  est,  et,  venae  et  arteriae  solummodo  ope, 
cum  corpore  communicat ;  nam  lactea  quoque 
destruxit,  nux  vomica  portioni  huic  immissa, 
animal  intra  horae  partem  decimam  convulsione 
agitabat.  Hic  nihil  erat,  praeter  venam  quae 
absorbere  potuit. 

# 

II.  Alcohol  animali  per  os  exhibitum  in  ve¬ 
nis  mesentericis,  nec  hilum  in  ductu  thoracico 
vel  vasis  lacteis,  r operiebatur. 

III.  Ductu  thoracico  ligato,  nux  vomica 
data  est,  atque  animal  convulsionibus  nihi¬ 
lominus  extinctum  est.  Ductus  thoracicus  sim- 

plex  esse  inventus  fuit,  ideoque  genus  lympha¬ 
ticum  a  circulante  sanguine,  omnino  intercep¬ 
tum  est. 

IV.  Res  coloratas  et  venenatas  in  cavum  ab¬ 
dominis  infusas  saspe  arbsorbentur,  et  effectus 
proprios  etiam  ductu  thoracico  ligato  superin¬ 
ducant. 

V.  Crure  canis  a  corpore  separato,  dum  arte¬ 
ria  venaque  femoralis  circuitum  solas  sustine¬ 
rent,  has  etiam,  transfusionis  more  divisit,  tu¬ 
bosque  inseruit,  duo  grana  “  upas  tieute”  in 
telam  cellulosam  cruris,  separati  injecta  sunt, 
quae  bestiam  intra  quatuor  horae  minuta  sustu¬ 
lit. 

Hoc  experimento  nulla  lymphtica  relicta  sunt, 
ne  haec  quidem,  quae  super  tunicas  vasorum  exis- 
terent;  nullum  experimentum  certius  esse  potest. 
Occasio  mihi  nuper  felix  fuit  videndi  clarissimum 
professorem,  plurima  hujusmodi  experimenta  in¬ 
stituentem,  atque  objectis  undique  tuta  appare¬ 
bant.  Quam  necessarium  sit  experimenta  omnia 
aut  rem  aliquem  confirmantia,  aut  doctrinas  re- 

ceptas  evertentia  repetere  omnimodis,  et  variare 
probe  persuasus,  nonnullis  ex  condiscipulis  meis 
auxilientibus,  experimenta  sequentia  institui. 
In  canes  sanos  et  juvenes  (ut  qui  annum  aut 
biennium  nati  essent)  experimenta  sumpta  fue¬ 
runt. 


Exp.  I.  Ab  intestino  jejuno  sex  pollices  sepa¬ 
ravimus,  cui  una  arteria,  una  vena  solum  et 
lactea  quaedam  distributa  sunt.  Lacteis  et  me¬ 
senterio  destructis,  intestinum  contentis  suis 
evacuatum  est,  et  deinde  mistura  olei  phosphori, 
lactis  et  prussiatis  potassae,  impletum  in  abdo¬ 
men  reconditum  est.  Spatio  25  minutorum, 
sanguis  venae  phosphoro  fortiter  imbutus  est 
fluidum  lacteorum,  ductusque  thoracici  immu¬ 
tatum  manebat. 

Exp.  II.  Idem  erat,  nisi  quod  lactea  tum 
distenta  et  albida  relinquerentur  integra.  Post 
xxv  minuta,  sanguis  venae  phosphorum  vehemen¬ 
ter  olebat,  lactea  albida  manebant,  atque  liquor 
ipsorum  nec  non  ille  ductus  thoracici  odore 
carebat.  Sanguis  arteriae  immutatus  manebat 

atque  intestinum  erat  flaccidum,  parte  liquidi 
manifeste  absorpta. 

Exp.  III.  IV.  et  V.  in  eodem  animali  ex¬ 
hibita  sunt,  tres  intestini  portiones,  quinque 
ad  sex  pollices  longa?,  quibus  singulis  erat  vena, 
arteria  et  lactea  distributa,  ligaturis  et  sectioni» 
bus  a  canali  generali  separtae  sunt.  Lactea 
erant  albida  et  distincta  ;  ea  autem  primae  por» 
tionis  destruximus.  In  primam  et  secundam 
portionem  injecta  est  solutio  moschi  et  prussiatis 
ferri.  In  tertiam  oleum  camphorae.  Omnia 
ligatura  fixa  in  abdomen  reposita  sunt*  Post 
minuta  quadraginta,  partes  examinatae  sunt, 
venae  primae  et  secundae  portionis  sanguinem 
moscho  vehementer  imbutum  continebat ;  venae, 
autem  tertiae  portionis  camphoratus  erat*  Lactea 
interim  albescebant,  atque  humores  eorum 
haud  secus  ac  ductus  thoracici  immutati  mane- 
bant.  Sanguis  arteriosus  quoque  conditionem 
naturalem  obtinebat,  omnes  iptestini  portionem 
flaccidae  erant. 

Exp.  VI.  Intestini  pollices  sex  ligaturis  et 
sectione  canalis  separati  sunt ;  venae  et  arteriae, 
huic  distributae,  a  lacteis,  quae  valde  manifesta 
erant,  diligenter  a  se  invicem  dissecabantur. 
Tunicae  venae  et  arteriae  penitus  lymphaticis  et 
adipe  suo  privatae  sunt,  ad  pollicem,  lactea 
tunc  in  unum  per  ligaturam  sub  vasis  sangui- 
feris  transudentem,  collecta  fuerunt.  Solutio, 
aquae  51SS,  nucis  vomicae  ^ij,  habens,  in  intesti¬ 
num  separatum  jam  conjecta  est,  et  hoc '  ligatura 
confirmatum,  in  abdomen  retropuisum  est. 
Post  minuta  quadraginta  quinque,  animal  spas¬ 
mis  vehementibus  tetanicis  affectum  est,  quos 
spasmi  clonici  et  mors  cito  subsequebantur. 
Intestinum  erat  valde  flaccidum  ;  ligamina  si¬ 
tum  pristirftim  non  mutaverant.  Vasa  dissecta 
microscopio  explorata  lacteis  orbata  esse  re- 
periebantur. 

- 

Exp.  VII.  Intestini  portio  a  canali  remanen¬ 
te  penitus  segregata  est ;  ejus  arteria,  vena,  et 
lactea,  ligata  et  divisa  sunt.  Haec  pars  deinde 
infuso  nucis  vomicae  3iv,  in  aquae  Jiss  impleta 
est.  Extremitatibus  ligamine  firmatis,  in  ad- 

domen  ut  corpus  alienum,  reconditum  est. 
Bestia  quamquam  naturaliter  debilis,  post  duas 
horas  ne  mininum  quidem  affecta  est,  post  quod 
alio  experimento  subjecta  est.  Intestinum  per¬ 
inde  ac  recens  impletum  turgebat. 

Exp.  VIII.  Portione  intestini  jejuni  ligatura 
ferroque  separata,  vena  ligata  est,  atque  lactea 
chylo  tumida  relicta  sunt.  Infusum  nucis  vomi¬ 
cae  ut  in  experimento  priore,  in  partem  segre¬ 
gatam  injecimus,  post  quod,  in  abdomen  recon¬ 
debatur.  Bestia  alacris  omnino  remanebat,  sine 
ullo  convulsionis  vomitusve  indicio  per  horas 
sex,  post  quod  per  medullam  spinae  resectam 
extincta  est.  Partes  tum  examinatae  sunt,  cum 
intestinum  separatum  tumere  vehementer  et 
rubere  inveniebatur,  ex  eo  tamen  omne  infusum 
per  puncturam  et  colore  naturali  emissum  est. 
Vena  inter  ligaturam  et  intestinum  valde  turge¬ 
bat.  Plurima,  ex  supradictis  experimentis,  il¬ 
lis  Hunterianis,  simillima  sunt.  Cui  igitur 
causae  aut  errori  discrepantiam  immensam  in¬ 
ter  utrumque  genus  tribuere  oportet  haud  di¬ 
cere  possum.  Opinio  mihi  sola  nititur  eventu 

tam  generali  quam  speciali  omnium  experimen¬ 
torum  Professorum  Flandrin,  Magendie,  et 
nostrum.  Facile  apparebit  omnia  ubique  con¬ 
gruere,  eorumque  numerus  et  varietas  erroris 
aleam  fere  excludunt.  Experimenta,  Professor¬ 
is  Flandrin* 


Exp.  II.  Magendie,  et  Exp.  I.  II.  III.  IV.  V< 
Supra  a  nobis  data  praesentiam  rerum  olentium  in 
sanguine  venarum  mesentericarum  demonstrant ; 
dum  lympha  chylusque  neque  colore,  neque  odore 
naturali  mutabantur.  Ostendunt  porro,  quod  nec 
sanguis  arteriarum  mesenterii  comitantium,  nec 
generalis  circuitus  affectus  fuerit.  Nunc,  ma¬ 
nifestum  est,  (modo  experimentum  accuratum 
sit)  quod  res  odoriferae  in  venas  haud  aliter 
quam  per  absorptionem  pervenire  potuissent, 
atque  illam  functionem  venis  factam  esse  opor¬ 
tet,  quoniam  nulla  quantum  novimus,  lympha¬ 
tica  in  venis  terminant.  Evidens  porro  appar¬ 
et,  quod  lactea,  fluida,  odorifera  et  colorata,  haud 
capacia  sunt ;  quoniam  contenta  eorum  nun¬ 
quam  non  et  odore  et  colore  immutato  reperta 
sunt.  Praeterea  liquores  colorati  et  odoriferi, 

etiam  post  lactea  destructa,  aut  thoracis  ductus 
ligatus  esset  absorbebantur. 

»  •  '  .  •  .  ii  .  W 

Exp.  I.  III.  Magendie,  et  VI.  nostrum,  vene¬ 
na  ab  intestinis  absorberi  etiam  si  lactea  de¬ 
structa  sint,  vel  ductus  thoracicus  ligatus.  In 
omnibus  animalia  convulsione  pereunt.  Claris. 
Magendie  nos  certiorem  fecit  se  invenisse  duc¬ 
tum,  quem  ligasset,  simplicim  ideoque  veneni 
transitum,  ad  ramum  ductus  non  ligatura  in¬ 
clusum  referre  nequimus.  Dicat  fortasse  ali¬ 
quis,  venenum  per  nervos  receptum  et  transmis¬ 
sum  fuisse.  Huic  respondes,  venas  absorbere 
ut  vidimus  ubi  materia  odorifera  sanguis  earum 
imbutus  fuit :  deinde  nervos,  in  sexto  meo  ex¬ 
perimento,  si  qui  sint  inter  laminas  mesenterii, 
destructos  fuisse.  Exp.  V.  Doctissimi  Magendie 
nequit  non  radicitus  evertere  objecta  quaecun¬ 
que  genere  nervoso  nitentia. 

Experimenta  sub  capite  IV.  et  V.  Magendie 
venas  in  aliis  corporis  partibus  perinde  ac  intes¬ 
tinorum  canalis  ostendunt.  In  exp.  V.  genus 
nervosum  et  lymphaticum,  potestatem  nullam 

exercere  potuerunt ;  ideoque  id  experimentum 
etiam  per  se  satis  est  probare  quod  eventus  eo¬ 
rum  sub  capite  quarto,  nequaquam  generi  ner¬ 
voso  aut  lymphatico  tribuendi  sunt.  Objici 
quoque  potest,  quod  in  experimento  V.  res  in 
telam  cellulosam  injecta  venam  aliquam  intra¬ 
verit,  aut  scalpello  divisam,  aut  syphone  intro¬ 
ducto  ruptam.  Explanationem  hujusmodi  ad¬ 
mittere  nequimus  ;  si  enim  instrumentum  lente 
sub  cute  et  supra  incisionem  immittatur,  nulla 
fieret  laceratio.  Atque  etiamsi  ramusculus  ali- 
quis  infractus  esset,  vix  per  eam  tot^  vena  ex 
tela  cellulosa  impleri  posset,  atque  liquor  vix 
aliter  quam  per  absorptionem  intraret.  Hoc 
autem  adhuc  plenius  refutatur — experimento  I. 
Magendie  et  VJ.  nostri  ;  nec  minus  ab  iis  quas 
tradidi  omnibus,  namque  in  his  nec  ruptura 
nec  incisio  ulla  liquorem  contingebat.  Exp. 
VII.  nostrum  hoc  consilio  institui,  ut  eventus 
I.  et  II.  Magendie  et  VI.  nostri  ;  non  per  tuni¬ 
cas  intestinorum  transudationi  tribuendi  sint,  nec 
adhuc  absorptioni  lymphaticae  a  peritonaei  cavi¬ 
tate.  Hoc  experimentum  nullam  durante  vita, 
existere  transudationem,  aut  etiam  in  portione 

intestini  corpore  recens  separata,  firmissime 

probare  apparet. 

: 

Exp.  VIII.  Ultimumque  experimentorum  pro¬ 
priorum  venarum  absorbentem  vim  ultra  osten¬ 
dit,  simulque  lactea  impotentia  esse  resorbendi 
res  venenatas,  ut  jam  olim  res  odoratas,  colora- 
tasque  negare  didiceramus.  Sic  omnia  experi¬ 
menta  et  observata,  quae  hac  secunda  sectione 
dedimus,  mutuo  et  alternatim  se  invicem  fulci¬ 
unt,  corroborantque,  alia  aliorum  objecta,  dif¬ 
ficultatesque  refutantia  y  et  omnia  venas  absor¬ 
bere,  atque  si  non  sola,  certe  praecipua  hujus 
facultatis  instrumenta  esse,  docentia. 

Venarum  absorptione  plurima  phaenomena  ex¬ 
plicare  possumus,  quae  vix  aut  ne  vix  quidem 
lymphatica  expediri  possunt.  Inter  haec  sunt 
absorptio  ex  cerebro,  oculo,  placenta,  ubi  nulla 
lymphatica  demonstrantur ;  liquoris  breve  ante 
poti  a  renibus  magnum  profluvium,  per  ramos, 
scilicet  vene  portarum  absorpti.  Haec  explica¬ 
tio  minime  commentitia  est,  nam  si  ductus  tho¬ 
racicus  ligatur,  liquor  usque  absorbebitur,  et  per 
renes  secernetur.  Nulla  sunt  directa  experi- 

menta,  quantum  novi,  quae  absorptionem  lym¬ 
phaticam  directe  evertunt ;  ideoque  rem  haud 
fiere  negam ;  venas  vere  absorbere  tantummodo 
tuendi  cupidus.  Octavum  meum  experimen¬ 
tum  haud  directi  contra  lymphaticorum  absorp¬ 
tionem  facere  puto*  quoniam  lactea  chylum  re¬ 
sorbere  appareant. 

Nullum  certe  fluidum  proprium  novimus, 
quod  lymphatica,  more  lacteorum,  absorbent. 
Lympha  enim  vix  tale  habenda  est,  quoniam 
nullum  distinctum  aut  unicum  organum  ad  for¬ 
mationem  ejus  existat. 

